**Ժուլիանո Հաուս Բելետի** (պորտ.՝ Juliano Haus Belletti, հունիսի 20, 1976(1976-06-20), Cascavel, Բրազիլիա), բրազիլացի պրոֆեսիոնալ ֆուտբոլիստ, աջ պաշտպան։ Ֆուտբոլային կարիերայի ընթացքում խաղացել է «Բարսելոնա», «Չելսի», «Վիլյառեալ», «Ֆլումինենսե», «Կրուզեյրո», «Սան Պաուլու» և «Ատլետիկո Մինեյրո» ակումբներում։

1999 թվականի Բրազիլիայի արծաթե գնդակի դափնեկիր «Ատլետիկո Մինեյրոյի» կազմում, որը շնորհում է «Placar» ամսագրային հրատարակությունը։ Բրազիլիայի հավաքականի կազմում եղել է 2002 թվականի աշխարհի չեմպիոն։ «Բարսելոնայի» կազմում ՈՒԵՖԱ Չեմպիոնների լիգա 2005/06-ի հաղթող։

Ակումբային կարիերա
------------------

### Խաղային կարիերայի սկիզբ

Առաջին ակումբը, որտեղ խաղացել է Բելետին եղել է բրազիլական «Կրուզեյրոն», որտեղ նա խաղացել է երկու տարի։ Նա իր նորամուտն ակումբում նշել է 1994 թվականի նոյեմբերին, մինչ այդ խաղացել է ակումբի երիտասարդական թիմում։ Հետո տեղափոխվել է բրազիլական մեկ այլ ակումբ՝ «Սան Պաուլու», որտեղ խաղացել է վեց տարի՝ խփելով 10-ից ավելի գոլ։ 1999 թվականին վարձակալությամբ տրվել է «Ատլետիկո Մինեյրոյին»՝ խաղալով կենտրոնական կիսապաշտպանի դիրքում։ Այս ակումբի կազմում նվաճել է Բրազիլիայի արծաթե գնդակը։ Տեղափոխվելով «Վիլյառեալ»՝ նա հրավիրվել է ազգային հավաքական և հայտնվել է 2002 թվականի ֆուտբոլի աշխարհի առաջնությունում։ «Վիլյառեալում» նա սկսել է խաղալ աջ եզրային պաշտպանի դիրքում։

### «Բարսելոնա»

2004 թվականի ամռանը տեղափոխվել է կատալոնական ակումբ։ Ամբողջ մրցաշրջանը խաղացել է աջ եզրում, որտեղ մրցաշրջանի ընթացքում խաղում էր նաև մեկ այլ իսպանացի պաշտպան՝ Օլեգերը, որը նույնպես տեղափոխվել է պաշտպանության կենտրոն։

2005/06 մրցաշրջանում ավելի շատ հանդիպումներ է անցկացրել որպես աջ եզրային պաշտպան։ 2006 թվականի ՈՒԵՖԱ-ի Չեմպիոնների լիգայի եզրափակչում Լոնդոնի «Արսենալի» դեմ խաղում (2:1) նրա գոլը կատալոնացիներին բերել է Եվրոպայի ուժեղագույն թիմի տիտղոսը։ Հանդիպման սկզբում պաշտպանության աջ թևում էր Օլեգերը, իսկ Բելետին փոխարինման է դուրս եկել երկրորդ խաղակեսում։

Իր վերջին՝ 2006/07 մրցաշրջանում, իրեն ավելի վատ է դրսևորել։ Նա Ջանլուկա Ձամբրոտտայի հետ մրցում էր թիմի հիմնական աջ եզրային պաշտպանի տեղի համար։ Բելետին ավելի հաճախ էր փոխարինման դուրս գալիս և ամռանը որոշում էր կայացրել թիմը փոխելու։

### «Չելսի»

2007 թվականի օգոստոսի 23-ին հաջող բուժզննում անցնելուց հետո Բելետին երեք տարվա պայմանագիր է կնքել լոնդոնյան «Չելսի»ակումբի հետ։ Տրանսֆերի գումարը կազմել է 5 մլն եվրո։ Նորամուտն ակումբում նշել է օգոստոսի 25-ին Անգլիայի առաջնության «Պորտսմութի» դեմ խաղում՝ 64-րդ րոպեին փոխարինելով Ջոն Օբի Միկելին (1:0)։

Նրա առաջին հանդիպումը մեկնարկային կազմում տեղի է ունեցել Պրեմիեր լիգայի «Աստոն Վիլայի» հետ խաղում (0:2)։ «Կապտանռնագույնների» գլխավոր մարզիչ Ժոզե Մոուրինյուի ցուցումներով Բելետին դարձել է ակումբի սխեմայի առանցքային դեմքը՝ Պրեմիեր լիգայի գրեթե բոլոր հանդիպումներում խաղալով մեկնարկային կազմում՝ պաշտպանության աջ եզրում։ «Կապտանռնագույնների» կազմում իր առաջին գոլը խփել է 2007 թվականի նոյեմբերին «Ուիգանի» դեմ Պրեմիեր լիգայի արտագնա խաղում, իսկ երկրորդ գոլը ակումբի կազմում՝ 2008 թվականի հունվարին «Տոտենհեմի» դեմ Անգլիայի առաջնության խաղում։ 2007/08 մրցաշրջանում Բելետին «Չելսիի» կազմում դարձել է երկու գոլի հեղինակ։ 2008 թվականի մայիսի 21-ին Մոսկվայում կայացած ՈՒԵՖԱ-ի Չեմպիոնների լիգայի եզրափակչում «Մանչեսթեր Յունայթեդի» դեմ խաղում Բելետին փոխարինման է դուրս եկել Մակելելեի փոխարեն ավելացված 120+4' րոպեին։

2008/09 մրցաշրջանում Բելետիի տեղը պաշտպանության աջ եզրում տրվել է ակումբ եկած պորտուգալացի եզրային Ժոզե Բոզինգվային։ Այնուամենայնիվ, գլխավոր մարզիչ Լուիս Ֆելիպե Սկոլարին Բելետիին դնում էր կենտրոնական և հենակետային կիսապաշտպանի դիրքում և նույնիսկ աջ եզրային հարձակվողի դիրքում։ 2008 թվականի հոկտեմբերին Բելետին Անգլիայի առաջնությունում 30 յարդից դարձել է գոլի հեղինակ։

2009/10 մրցաշրջանում, «Չելսիում» իր վերջին խաղում, Բելետին շատ հազվադեպ էր խաղում՝ մասամբ փոխարինման դուրս գալով խաղի ընթացքում։ Միխայել Բալակի վնասվածքից հետո Բելետին ստիպված է եղել մեկ ամսով զբաղեցնել հենակետային կիսապաշտպանի պաշտոնը։ Մրցաշրջանի ավարտից հետո Բելետին «Չելսիի» հետ նվաճել է Անգլիայի առաջնությունը, գավաթը և սուպերգավաթը։

### «Ֆլումինենսե»

2010 թվականի հունիսի 14-ին Բելետին տեղափոխվել է բրազիլական «Ֆլումինենսե» ակումբ՝ կնքելով երկամյա պայմանագիր։ 2011 թվականի մարտի 15-ին Բելետին ազատ գործակալի կարգավիճակով հեռացել ակումբից՝ ծանր վնասվածքների և մկանների լարվածության պատճառով։ Նա մասնակցել է ընդամենը 9 հանդիպման, որոնցից միայն 3-ն են եղել մեկնարկային կազմում։

### Խաղային կարիերայի ավարտը

2011 թվականի հունիսի 15-ին տեղափոխվել է Սեարա, իսկ տասներկու օր անց՝ հունիսի 27-ին, իր թվիթերյան էջում հայտարարել է, որ ավարտում է ֆուտբոլիստի կարիերան։ Պատճառը մշտական վնասվածքներն էին։

Ազգային հավաքական
-----------------

Բելետին Բրազիլիայի ֆուտբոլի ազգային հավաքական իր նորամուտը նշել է 2001 թվականի մարտի 28-ին Էկվադորի դեմ խաղում։ Նա ստացել է 2002 թվականի աշխարհի առաջնության ոսկե մեդալը, թեև ամբողջ մրցաշարի ընթացքում եղել է Կաֆուի պահեստային՝ Թուրքիայի հետ կիսաեզրափակիչում ընդամենը հինգ րոպե անցկացնելով խաղադաշտում։

Ֆունկցիոներ
-----------

2016 թվականի դեկտեմբերի 21-ին նշանակվել է «Կուրիտիբա» ակումբի միջազգային կապերի գծով գործադիր տնօրեն։

Ձեռքբերումներ
-------------

### Թիմային

«Կրուզեյրո»
* Մինեյրոյի Լիգայի չեմպիոն՝ 1996

«Ատլետիկո Մինեյրո»
* Մինեյրոյի Լիգայի չեմպիոն՝ 1999

«Սան Պաուլո»
* Պաուլիստա Լիգայի չեմպիոն (**2**)՝ 1998, 2000
* Ռիո-Սան Պաուլո մրցաշարի հաղթող՝ 2001

«Բարսելոնա»
* Իսպանիայի ֆուտբոլի առաջնության չեմպիոն (**2**)՝ 2004/05, 2005/06
* Իսպանիայի Սուպերգավաթի գավաթակիր (**2**)՝ 2005, 2006
* ՈՒԵՖԱ Չեմպիոնների լիգայի հաղթող՝ 2006

«Չելսի»
* Պրեմիեր Լիգա՝ 2009/10
* Անգլիայի գավաթի գավաթակիր (2)՝ 2008/09, 2009/10
* ՈՒԵՖԱ Չեմպիոնների լիգայի եզրափակչի մասնակից՝ 2008
* ՈՒԵՖԱ Չեմպիոնների լիգայի եզրափակչի մասնակից՝ 2008

«Ֆլումինենսե»
* Ֆուտբոլի Անգլիայի Սուպերգավաթ։ 2010

Բրազիլիայի հավաքական
* Աշխարհի չեմպիոն՝ 2002

### Անձնական

* «Չելսիի» մրցաշրջանի լավագույն գոլ՝ 2008

Խաղերի վիճակագրություն
----------------------

### Ակումբ

Խաղեր և գոլեր ըստ ակումբների, մրցաշրջանների և մրցումների| Ակումբ | Մրցաշրջան | Լիգա | Գավաթ | Լիգայի գավաթ | Կոնտինենտալ | Այլ | Ընդամենը |
| --- | --- | --- | --- | --- | --- | --- | --- |
| Դիվիզիոն | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր |
| Վիլյառեալ ՖԱ | 2002–03 | Լիգա | 31 | 3 | — | — | 6 | 0 | — | 37 | 3 |
| 2003–04 | 28 | 3 | 1 | 1 | — | 15 | 0 | — | 44 | 4 |
| Ընդամենը | 59 | 6 | 1 | 1 | — | 21 | 0 | — | 81 | 7 |
| Բարսելոնա ՖԱ | 2004–05 | Լիգա | 31 | 0 | — | — | 8 | 0 | — | 39 | 0 |
| 2005–06 | 27 | 0 | 3 | 0 | — | 10 | 1 | 2 | 0 | 42 | 1 |
| 2006–07 | 13 | 0 | 2 | 0 | — | 2 | 0 | 4 | 0 | 21 | 0 |
| Ընդամենը | 71 | 0 | 5 | 0 | — | 20 | 1 | 6 | 0 | 102 | 1 |
| Չելսի (ֆուտբոլային ակումբ) | 2007–08 | Պրեմիեր լիգա | 23 | 2 | 2 | 0 | 6 | 0 | 7 | 0 | — | 38 | 2 |
| 2008–09 | 20 | 3 | 4 | 0 | 2 | 0 | 8 | 0 | — | 34 | 3 |
| 2009–10 | 11 | 0 | 3 | 0 | 3 | 0 | 5 | 0 | — | 22 | 0 |
| Ընդամենը | 54 | 5 | 9 | 0 | 11 | 0 | 20 | 0 | — | 94 | 5 |
| Ֆլումինենսե | 2010 | Սերիա Ա | 9 | 0 | — | — | — | — | 9 | 0 |
| Ընդամենը կարիերայի ընթացքում | 193 | 11 | 15 | 1 | 11 | 0 | 61 | 1 | 6 | 0 | 286 |  |

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Enciclopèdia de l'esport català (կատ.) — Grup Enciclopèdia, 2012.
3. 1 2  Արգենտինական ֆուտբոլի տվյալների շտեմարան (իսպ.)
4. ↑  "Move Completed". *chelseafc.com* (in անգլերեն). Արխիվացված է the original 2007 թ․ փետրվարի 25-ին. Retrieved 2013 թ․ մարտի 24. `{{cite web}}`: Unknown parameter `|deadlink=` ignored (`|url-status=` suggested) (help)
5. ↑  Owen Phillips (2007 թ․ օգոստոսի 26). "Chelsea 1:0 Portsmouth" (in անգլերեն). BBC Sport. Retrieved 2007 թ․ օգոստոսի 25.
6. ↑  "Chelsea Player of the Year Awards". *chelseafc.com* (in անգլերեն). Արխիվացված է the original 2008 թ․ մայիսի 9-ին. `{{cite web}}`: Unknown parameter `|deadlink=` ignored (`|url-status=` suggested) (help)
7. ↑  Phil Dawkes (2009 թ․ հունվարի 17). "Chelsea 2:1 Stoke City" (in անգլերեն). BBC Sport. Արխիվացված է the original 2009 թ․ հունվարի 19-ին. Retrieved 2009 թ․ հունվարի 17. `{{cite web}}`: Unknown parameter `|deadlink=` ignored (`|url-status=` suggested) (help)
8. ↑  "Беллетти перешёл во Флуминенсе". *fluminense.com* (in պորտուգալերեն). Արխիվացված է the original 2015 թ․ սեպտեմբերի 26-ին. Retrieved 2013 թ․ մարտի 24. `{{cite web}}`: Unknown parameter `|deadlink=` ignored (`|url-status=` suggested) (help)
9. ↑  "Belletti chega para reforçar o elenco alvinegro" (in պորտուգալերեն). Ceará. 2011 թ․ հունիսի 15. Արխիվացված է the original 2012 թ․ նոյեմբերի 10-ին. Retrieved 2013 թ․ մարտի 24. `{{cite web}}`: Unknown parameter `|deadlink=` ignored (`|url-status=` suggested) (help)
10. ↑  "Por mais que eu queira seguir, o corpo não deixa" (in պորտուգալերեն). Twitter. Արխիվացված է the original 2016 թ․ հուլիսի 1-ին. Retrieved 2013 թ․ մարտի 24. `{{cite web}}`: Unknown parameter `|deadlink=` ignored (`|url-status=` suggested) (help)
11. ↑  "Brazil 3, Paraguay 1". *UPI*.
12. ↑  "Belletti: reserva de Cafu teve poucas oportunidades na Copa". *Folha de S. Paulo* (in Portuguese). 2002 թ․ հունիսի 30. Retrieved 2022 թ․ ապրիլի 15.`{{cite news}}`: CS1 սպաս․ չճանաչված լեզու (link)
13. ↑  "Por mercado internacional, Coritiba anuncia Belletti" (in պորտուգալերեն). Site oficial do Coritiba Foot Ball Club. 2016 թ․ դեկտեմբերի 21. Արխիվացված է the original 2017 թ․ մարտի 31-ին. Retrieved 2017 թ․ մարտի 31. `{{cite web}}`: Unknown parameter `|deadlink=` ignored (`|url-status=` suggested) (help)
14. ↑  Ցուցանիշները *soccerbase.com* կայքում (անգլ.)
15. ↑  "Belletti". *Soccerway*. Retrieved 2018 թ․ հուլիսի 14.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | BDFA · BDFutbol · CUP2002.RU · FootballDatabase.eu · L’Équipe · National Football Teams.com · Soccerbase (խաղացող) · Soccerway · playmarkerstats.com (խաղացող) · playmarkerstats.com (մարզիչ) · Transfermarkt (խաղացող) · Transfermarkt (մարզիչ) · worldfootball.net (խաղացող) · ՈւԵՖԱ · ՖԻՖԱ · Giant Bomb |
|  |
| Չափորոշչային վերահսկողություն | GTAA: 80988 · VIAF: 107155042700872400257 · WorldCat VIAF: 107155042700872400257 |

 |